Evridiki
Evridiki Theokleous (gr. Ευρυδίκη Θεοκλέους, 1968 m. vasario 25 d. Limasolyje) – Kipro roko, pop, techno muzikos atlikėja. Atstovavo Kiprą net 3 Eurovizijos dainų konkursuose (1992, 1994 ir 2007 m.). Evridiki užaugo Nikosijoje. Studijavo muziką, šokius, teatrą Nikosijos, Paryžiaus, Bostono akademijose. 1989 m. persikėlė gyventi į Atėnus, kur pradėjo solinę muzikinę karjerą. 1991 m. ji išleido pirmąjį savo albumą. Tai viena sėkimingiausių Kipro ir Graikijos atlikėjų.